Հեղաշրջումը կազմակերպել էին Թուրքիայի ԶՈւ միջին և միջինից բարձր սպայական կազմը։ Դատելով նրանց տարածած հայտարարության տեքստից, կարելի է փաստել, որ վերջիններս դասական քեմալիստներ էին։ Իրենց գործողություններում նրանք առաջնորդվում էին ոչ միայն նախկին հեղաշրջումներին բնորոշ գաղափարախոսությամբ (այն է՝ վերականգնել Աթաթյուրքի հաստատած սկզբունքները), այլև մարտավարությամբ, ինչը ճակատագրական եղավ ապստամբների համար։ Անսպասելի մեծ աջակցությունը Էրդողանին փողոցներում, տեղեկատվական նորագույն տեխնոլոգիաների օգտագործումը ինֆորմացիայի փոխանակման համար, ինչպես նաև անմիաբանությունը ԶՈւ շարքերում հեղաշրջման անհաջողության հիմնական պատճառներն էին։